CELEX: 62013TA0433
Language: el
Date: 2015-05-05 00:00:00
Title: Υπόθεση T-433/13: Απόφαση του Γενικού Δικαστηρίου της 5ης Μαΐου 2015 — Petropars Iran κ.λπ. κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα ληφθέντα κατά του Ιράν με σκοπό να εμποδισθεί η διάδοση των πυρηνικών όπλων — Δέσμευση κεφαλαίων — Υποχρέωση αιτιολογήσεως — Εσφαλμένη εκτίμηση — Ένσταση ελλείψεως νομιμότητας — Δικαίωμα ασκήσεως οικονομικής δραστηριότητας — Δικαίωμα της ιδιοκτησίας — Προστασία της δημόσιας υγείας, της ασφάλειας και του περιβάλλοντος — Αρχή της προφυλάξεως — Αναλογικότητα — Δικαιώματα άμυνας)

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/29
            
         Απόφαση του Γενικού Δικαστηρίου της 5ης Μαΐου 2015 — Petropars Iran κ.λπ. κατά Συμβουλίου
   (Υπόθεση T-433/13) (1)
   
   ((Κοινή εξωτερική πολιτική και πολιτική ασφάλειας - Περιοριστικά μέτρα ληφθέντα κατά του Ιράν με σκοπό να εμποδισθεί η διάδοση των πυρηνικών όπλων - Δέσμευση κεφαλαίων - Υποχρέωση αιτιολογήσεως - Εσφαλμένη εκτίμηση - Ένσταση ελλείψεως νομιμότητας - Δικαίωμα ασκήσεως οικονομικής δραστηριότητας - Δικαίωμα της ιδιοκτησίας - Προστασία της δημόσιας υγείας, της ασφάλειας και του περιβάλλοντος - Αρχή της προφυλάξεως - Αναλογικότητα - Δικαιώματα άμυνας))
   (2015/C 205/38)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Petropars Iran Co. (Νήσος Kish, Ιράν)· Petropars Oilfields Services Co. (Νήσος Kish)· Petropars Aria Kish Operation and Management Co. (Τεχεράνη, Ιράν)· Petropars Resources Engineering Kish Co. (Τεχεράνη) (εκπρόσωποι: S. Zaiwalla, P. Reddy, Z. Burbeza, solicitors, R. Blakeley, G. Beck, barristers, και M. Brindle, QC)
   
      Καθού: Συμβούλιο της Ευρωπαϊκής Ένωσης (εκπρόσωποι: V. Piessevaux και M. Bishop)
   
      Αντικείμενο
   
   Aφενός, αίτημα περί ακυρώσεως της αποφάσεως 2013/270/ΚΕΠΠΑ του Συμβουλίου, της 6ης Ιουνίου 2013, για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν (EE L 156, σ. 10), καθώς και του εκτελεστικού κανονισμού (ΕΕ) 522/2013 του Συμβουλίου, της 6ης Ιουνίου 2013, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν (EE L 156, σ. 3), και, αφετέρου, αίτημα περί κηρύξεως ως ανεφάρμοστων του άρθρου 20, παράγραφος 1, στοιχείο γ', της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (EE L 195, σ. 39), καθώς και του άρθρου 23, παράγραφος 2, στοιχείο δ', του κανονισμού (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010 (EE L 88, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει κατά το μέρος που αφορούν τις Petropars Aria Kish Operation and Management Co. και Petropars Resources Engineering Kish Co.:
               
                           —
                        
                        
                           την απόφαση 2013/270/ΚΕΠΠΑ του Συμβουλίου, της 6ης Ιουνίου 2013, για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν·
                        
                     
                           —
                        
                        
                           τον εκτελεστικό κανονισμό (ΕΕ) 522/2013 του Συμβουλίου, της 6ης Ιουνίου 2013, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν.
                        
                     
         
               2)
            
            
               Τα αποτελέσματα της αποφάσεως 2013/270 και του κανονισμού 522/2013 διατηρούνται σε ισχύ έναντι της Petropars Aria Kish Operation and Management Co. και της Petropars Resources Engineering Kish Co. μέχρι την ημερομηνία λήξεως της προθεσμίας ασκήσεως αναιρέσεως που προβλέπεται στο άρθρο 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης ή, εφόσον έχει ασκηθεί αναίρεση εντός της προθεσμίας αυτής, μέχρι την απόρριψη της αναιρέσεως.
            
         
               3)
            
            
               Απορρίπτει κατά τα λοιπά την προσφυγή.
            
         
               4)
            
            
               Έκαστος διάδικος φέρει τα δικαστικά του έξοδα.
            
         
      (1)  EE C 313 της 26.10.2013.